સૂરજ (સૂરજ પંચોલી) મુંબઈમાં રહે છે અને ગૅન્ગસ્ટર છે. એક દિવસ તે રાધા (અથિયા શેટ્ટી)ને મળે છે અને તેને કિડનૅપ કરીને તે મુંબઈની બહાર નીકળી જાય છે. રાધા શરૂઆતમાં તો બહુ જ નૌટંકીઓ કરે છે, પણ પછી તેને ખબર પડે છે કે તેની સિક્યૉરિટીના હેતુથી જ તેને કિડનૅપ કરવામાં આવી છે. રાધા હવે સૂરજને સહકાર દેવાનું શરૂ કરે છે, પણ એ જ સમય દરમ્યાન સૂરજને ખબર પડે છે કે રાધાને મારી નાખવાનો પ્લાન બનાવવામાં આવ્યો છે. આ પ્લાન જાણી સૂરજ રાધાને તેને મળેલા ઑર્ડરથી વિપરીત જઈને કિડનૅપ કરીને ભાગી જાય છે. અનેક ઉતારચડાવ વચ્ચે સંબંધો એ સ્તર પર પહોંચે છે કે જેમાં રાધા અને સૂરજ બન્ને પ્રેમમાં પડે છે, પણ એ પ્રેમના દુશ્મનો અનેક છે.